OSNOVNA ŠOLA BORCEV ZA SEVERNO MEJO MARIBOR

Borcev za severno mejo 16, 2000 Maribor

Številka: 352-1/2025/1

Datum: 24.1.2025

Na podlagi 52., 57., 68. in 69. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR; v nadaljevanju: ZSPDSLS-1) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Osnovna šola borcev za severno mejo Maribor, Borcev za severno mejo 16, 2000 Maribor, kot upravljavka nepremičnin v lasti Mestne občine Maribor (v nadaljevanju: upravljavka), dne 24. 1. 2025 objavlja

**NAMERO O ODDAJI NEPREMIČNEGA PREMOŽENJA**

**V BREZPLAČNO UPORABO PO METODI NEPOSREDNE POGODBE**

Predmet oddaje v brezplačno uporabo je zunanje nogometno igrišče z naravno travo, v približni izmeri 7532 m2, ki se nahaja na delih zemljišč s parc. št. 1313/2, 1313/3, 1314/2, 1758/1, 1752/6 in 1751/1, vse k.o. 681 Pobrežje.

Nepremično premoženje se v brezplačno uporabo oddaja za določen čas, predvidoma od 15. 2. 2025 do 30. 6. 2025.

Zgoraj navedeno nepremično premoženje se oddaja izključno uporabniku, ki je v skladu z drugo alinejo prvega odstavka 68. člena ZSPDSLS-1 nevladna organizacija, ki ji je podeljen status delovanja v javnem interesu na področju športa, in namerava nepremično premoženje (zunanje nogometno igrišče) uporabljati za izvajanje nogometne dejavnosti. Navedena zahteva predstavlja pogoj za prijavo in oddajo nepremičnega premoženja, opredeljenega v prvem odstavku, v brezplačno uporabo.

V kolikor bo za brezplačno uporabo zainteresiranih več interesentov, ki bodo izpolnjevali pogoj iz prejšnjega odstavka, bo Osnovna šola borcev za severno mejo Maribor samostojno presodila o najprimernejšem interesentu. Prednost pri izbiri imajo športna društva s sedežem v Mestni občini Maribor, ki so v zadnjih treh letih izvajala programe v okviru Letnega programa športa v Mestni občini Maribor, zlasti športne programe za otroke in mladino.

Osnovna šola borcev za severno mejo Maribor si pridržuje pravico zavrniti vse prijave na namero, ki ne ustrezajo predvideni dejavnosti. Odpiranje prijav na namero ne bo javno.

V skladu z drugim odstavkom 52. člena ZSPDSLS-1 se mora namera o oddaji nepremičnega premoženja v brezplačno uporabo objaviti na spletni strani upravljavca najmanj 20 dni pred nameravano sklenitvijo neposredne pogodbe in mora biti objavljena najmanj 20 dni.

Morebitni interesenti za brezplačno uporabo nepremičnega premoženja morajo svoje prijave na namero z izpolnjenim Obrazcem 1 (v prilogi te namere) oddati **do vključno 21. 2. 2025 na način:**

* elektronsko (dokumenti skenirani in predloženi v pdf, jpg, tif ali drugem podobnem formatu) po elektronski pošti na naslov tajnistvo.osmbbsm@guest.arnes.si, z obveznim naslovom v Zadevi: *»Prijava na namero, št. zadeve* 352-1/2025/1*«*, pri čemer vloga ni pogojena z elektronskim podpisom vlagatelja (velja skeniran dokument z veljavnim podpisom in žigom, če interesent posluje z njim), upošteva se datum prejetega elektronskega sporočila do vključno zadnjega dneva objave do 23:59), ali
* priporočeno po pošti na naslov Osnovna šola borcev za severno mejo Maribor, Borcev za severno mejo 16, 2000 Maribor (upošteva se prijava, ki bo oddana po pošti z oznako priporočeno najkasneje zadnji dan roka za prijavo), s pripisom na kuverti *»Prijava na namero, št. zadeve* 352-1/2025/1*«,*
* osebno v tajništvo Osnovne šole borcev za severno mejo Maribor, Borcev za severno mejo 16, 2000 Maribor v času med 8. 00 in 14. 00 vsak delovni dan.

Prijave na namero, ki bodo prispele po razpisanem roku (nepravočasne prijave na namero) in nepopolne prijave (nepravilno izpolnjen Obrazec 1) ni možno naknadno dopolnjevati in bodo zavržene.

Izbran interesent bo pozvan na podpis pogodbe, neizbrani interesenti pa obveščeni po elektronski pošti. V kolikor izbrani interesent ne podpiše pogodbe v roku 10-ih dni po pozivu upravljavke na podpis, se šteje da odstopa od prijave na namero. Uporabnik bo s sklenitvijo pogodbe o brezplačni uporabi zavezan plačevati sorazmerni del obratovalnih stroškov, stroškov manjših vzdrževalnih del, stroškov zavarovanja in nadomestila za uporabo stavbnega zemljišča ter druge stroške, za katere se pogodbene stranke dogovorijo s pogodbo.

Osnovna šola borcev za severno mejo Maribor ni zavezana k sklenitvi pogodbe o brezplačni uporabi z najprimernejšim kandidatom oz. lahko postopek oddaje ustavi vse do sklenitve pravnega posla (pogodbe) brez obrazložitve in brez odškodninske in materialne odgovornosti.

Podrobnejše informacije o predmetu brezplačne uporabe se lahko pridobijo pri kontaktni osebi ravnateljici, Alenka Fingušt, tel. št.(02)3200050, e-naslov: alenka.fingust@os-borcev.si

Priloga:

* Obrazec 1 - prijava na namero